OzLabs/hebrew-wiki-articles huggingface dataset:
בקבוק ננסן

מלח אמריקאי מחזיק בקבוק ננסן
בקבוק ניסקין
בקבוק ננסן (בנורווגית: Nansenflaske) הוא מכשיר מדעי לדגימת מים מעומקים שונים, שהומצא על ידי האוקיינוגרף והזואולוג הימי פריטיוף ננסן בשלהי המאה ה-19, או ב-1910.

המכשיר עשוי מגליל מתכת, או פלסטיק, פתוח לכניסת המים מכיוון אחד, אותו מורידים למים בעזרת כבל. לאחר שהגיע לעומק הרצוי, מורידים על הכבל משקולת אשר עם פגיעתה בבקבוק היא גורמת להפיכתו ולסגירת מכסה קפיצי הכולא את המים שנאספו בעומק הים. לאחר מכן ומעלים את הבקבוק עם דגימת מים מהעומק הנבחר. ניתן לחבר בקבוקי ננסן בשרשרת לאורך כבל אחד, כך שהם ננעלים בעומקי ים שונים ומאפשרים איסוף מספר דגימות מים בבת-אחת. הבקבוק מצויד בדרך כלל במד חום המודד ורושם את טמפרטורת המים במקום דגימתה.

השימוש בבקבוקי ננסן אינו נפוץ עוד במחקר אוקיינוגרפי לאחר שהוחלף על ידי "בקבוק ניסקין" בשנות ה-60 של המאה ה-20.

==בקבוק ניסקין==
בקבוק ניסקין הוא שיפור של בקבוק ננסן, אשר נרשם כפטנט על ידי הממציא שייל ניסקין (Shale Niskin) במרץ 1966. במקום בקבוק האטום בצידו האחד, בקבוק ניסקין הוא צילינדר הפתוח בשני קצותיו, העשוי בדרך כלל מחומר פלסטי. בכל אחד מן הקצוות מכסה קפיצי. נעילת הבקבוק נעשית באופן דומה לבקבוק ננסן, בעזרת משקולת הנופלת לאורך הכבל אליו קשור הבקבוק ופגיעתה אוטמת את שני קצוות הבקבוק. אף בקבוק זה מצויד בדרך כלל במד חום. בקבוקים מודרניים מצוידים במנגנון הפעלה באמצעות שסתומי לחץ המכוונים להיסגר בעומק מסוים, או באמצעות שלט רחוק. סידור זה מקל על חיבור מספר רב של בקבוקי ניסקין על מתקן מעגלי בודד, המכונה "רוזטה" ואיסוף דגימות מעומקי ים שונים, כך שכל בקבוק נאטם בעומק שונה. בשיטה זו ניתן להציב עד 36 בקבוקים על מתקן דגימה בודד.

==קישורים חיצוניים==

* 
* 

==הערות שוליים==

קטגוריה:ננסן
קטגוריה:נורווגיה: מדע וטכנולוגיה
קטגוריה:אוקיינוגרפיה
הנוף הארכאולוגי הסאסאני בחבל פארס

הנוף הארכאולוגי הסאסאני בחבל פארס הוא הכינוי שניתן על ידי אונסק"ו למקבץ של שמונה אתרים ארכאולוגיים מהתקופה הסאסאנית בדרום-מזרח פרובינציית פארס שבאיראן. הוא הוכר כאתר מורשת עולמית ב-30 ביוני 2018.

האתרים הנכללים בנוף הארכאולוגי בפארס הם:
* קלעה-י דוח'תר - נבנה על ידי ארדשיר הראשון במאה ה-3
* תבליט ההכתרה של ארדשיר - בפירוזאבאד, בו נראה האל אהורא מזדא מעניק לארדשיר את הכתר המלכותי שלו
* תבליט הניצחון של ארדשיר - מנציח את ניצחון ארדשיר על ארדואן החמישי
* ארדשיר ח'ורה - העיר הקדומה גור
* ארמון ארדשיר - ארמון מבוצר ומפואר שבנה ארדשיר הראשון
* בישאפור - עיר קדומה שנבנתה על ידי שאפור הראשון
* מערת שאפור - שבהרי הזגרוס, בה ניצב פסל עצום של שאפור הראשון
* ארמון סרווסתאן - נבנה במאה ה-5 על ידי המלך בהראם גור

<gallery>
Dokhtar Castle Firuzabad Hadi Karimi.jpg|קלעה-י דוח'תר
Relief Ardachir Ist (Firuzabad II) V1.JPG|כתובת הסלע של ארדשיר
ArdachirVictory01.JPG|תבליט הניצחון של ארדשיר
Gur4.jpg|מגדל בגור
Firozahur.jpg|ארמון ארדשיר
Bishapur (Iran) Sassanid Period 2.jpg|בישאפור
Shapour statue.jpg|מערת שאפור
Both domes of Sarvestan Palace.JPG|ארמון סרווסתאן
</gallery>

==קישורים חיצוניים==

==הערות שוליים==

קטגוריה:איראן: אתרים ארכאולוגיים
קטגוריה:האימפריה הסאסאנית
קטגוריה:פרובינציית פארס
אקווריה

אקווריה (באנגלית: Aquaria) הוא שם דמות הדראג של ג'יואבני פלנדראני (באנגלית: Giovanni Palandrani; נולד ב-12 בפברואר 1996). אקווריה זכתה בתואר "הדראג הבאה של אמריקה" בעונה העשירית של תוכנית הריאליטי המירוץ לדראג של רופול.

== תחילת דרכה ==
פלנדראני נולד בווסט צ'סטר, פנסילבניה ומוצאו איטלקי. הוא למד ארבע שנים ריקוד והחל להתנסות בדראג בתיכון. הוא למד אופנת נשים במכון הטכנולוגי לאופנה בניו יורק.

== קריירה ==
אקווריה היא בת הדראג של מנצחת העונה הרביעית של המירוץ לדראג, שרון נידלס. היא התחילה להופיע ב-2014 וב-2016 הופיע בגרסה האיטלקית למגזין ווג. ב-2018 הוכרזה כאחת המשתתפות בעונה העשירית של המרוץ לדראג. היא ניצחה בשלושה אתגרים והראשונה לנצח את שני האתגרים המרכזיים: הנשף ו-Snatch Game. אקווריה הוכתרה למנצחת ב-28 ביוני 2018 והיא המנצחת הצעירה ביותר בהיסטוריית התוכנית עד לשנת 2021 בה קריסטל ורסצ'ה זוכת המירוץ לדראג של רופול בריטניה עונה 3 זכתה בעודה בת 19 בלבד.

== חיים אישיים ==
פלנדראני הוא הומוסקסואל המתגורר בברוקלין, ניו יורק.

==קישורים חיצוניים==

* 

== הערות שוליים ==

קטגוריה:מתמודדי המרוץ לדראג של רו פול
קטגוריה:להט"בים אמריקאים
קטגוריה:בוגרי המכון הטכנולוגי לאופנה בניו יורק
קטגוריה:אמריקאים שנולדו ב-1996
דמי שתיקה

דמי שתיקה או דמי לא יחרץ הם תשלום הניתן לאדם על מנת שיתחייב לא לגלות מידע מביך או מפליל שהוא מחזיק.

מתן דמי שתיקה לעובד ציבור עלול להתפרש כשוחד. תשלום דמי שתיקה לעד, על מנת שלא ימסור מידע מפליל שברשותו, עלול להתפרש כשיבוש הליכי חקירה או שיבוש הליכי משפט. דמי שתיקה ניתנים לעיתים ביוזמת המשלם, היודע על המידע שיש בידי מקבל דמי השתיקה, ולעיתים בעל המידע דורש לקבל דמי שתיקה, ביודעו את החשיבות שיש לשתיקתו. במקרה של עמוס אוריון, דרישתו לדמי שתיקה עלתה לו בחייו.

פעמים רבות מתפרסם באמצעי התקשורת על דמי שתיקה שניתנו כדי לשמור בחשאי מידע על פעילות מינית שעלולה להביך את המשלם (כגון בגידה או צריכת זנות) או שעלולה לסבכו בפלילים (כגון הטרדה מינית או בעילת קטינה). בשנת 2018 פעלה תרמית אינטרנט שבה קיבלו גולשים רבים דרישה, בדואר אלקטרוני, לתשלום דמי שתיקה, אחרת יועברו לאנשי הקשר שלהם תצלומים המתעדים אותם גולשים באתרי פורנוגרפיה. בשנת 2006 קיים דונלד טראמפ יחסי מין עם כוכבת הפורנוגרפיה סטורמי דניאלס. כאשר היא ניסתה לפרסם זאת בעת שטראמפ היה מועמד לנשיאות ארצות הברית שילם לה טראמפ דמי שתיקה, תוך ביצוע עבירת מס ועבירות נוספות, ועל עבירות אלה הועמד לדין והורשע בשנת 2024.<ref></ref>

מעמדם, מבחינת פקודת מס הכנסה, של דמי לא יחרץ ששילם בנק לעובדו לשעבר, נדון בבית המשפט המחוזי, ונקבע שדמי לא יחרץ הם בגדר תקבול הוני, החייב במס רווחי הון. תוצאה זו מהווה יתרון מס, משום שלבעלי הכנסה גבוהה מס רווחי הון הוא כחצי מהמס על הכנסה פירותית.

ההבדל בין דמי שתיקה אסורים לבין פשרה משפטית חוקית וכשרה הוא דק וחשוב לנהל את הליך ההידברות והמו"מ בין הצדדים מבלי שתשלום הפיצוי הכספי יהווה שיבוש הליכי חקירה או הדחת עד מלמסור תלונה לרשויות. הסכמה לתשלום דמי שתיקה בתמורה לאי העדה במשטרה היא הסכמה בלתי חוקית שדינה להתבטל.<ref></ref>

==קישורים חיצוניים==

==הערות שוליים==

קטגוריה:שחיתות
הדיוויזיה ה-86 (ורמאכט)

הדיוויזיה ה-86 (בגרמנית: 86. Infanterie-Division) הייתה דיוויזיית חיל רגלים של הורמאכט במלחמת העולם השנייה.

==היסטוריה==
הדיוויזיה הוקמה ב-26 באוגוסט 1939, והועמדה תחת פיקוד יואכים ויטהפט. במהלך המערכה בפולין שהתה הדיוויזיה בחזית המערבית, כחלק ממפקדת הכוחות בהרי אייפל במסגרת הארמייה החמישית, ובמהלך המערכה על צרפת היא לחמה כחלק מהקורפוס ה-23 במסגרת הארמייה ה-12. במהלך מבצע ברברוסה לחמה הדיוויזיה כחלק מהקורפוס ה-50 בעתודת קבוצת ארמיות צפון, ובמהלך הקרב על מוסקבה היא לחמה כחלק מיחידות שונות במסגרת הארמייה התשיעית. לאחר מכן נשארה הדיוויזיה בגזרה המרכזית, ולחמה בקרב רז'ב הראשון ובקרב רז'ב השני, ובקיץ 1943 השתתפה בקרב קורסק, כחלק מקורפוס הפאנצר ה-41 במסגרת הארמייה התשיעית. לאחר מכן היא השתתפה בנסיגה לעבר הדניפר, ובנובמבר 1943 פורקה הדיוויזיה, וחלק מיחידותיה נשלחו לדנמרק, על מנת להוות את הבסיס להקמת הדיוויזיה ה-361.

==מפקדים==
* יואכים ויטהפט (26 באוגוסט 1939 – 1 בינואר 1942)
* הלמוט ויידלינג (1 בינואר 1942 – 3 בנובמבר 1943)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/86ID-R.htm הדיוויזיה ה-86] באתר lexikon-der-wehrmacht 

==הערות שוליים==

86
דיוויזיה 86
הדיוויזיה ה-268 (ורמאכט)

הדיוויזיה ה-268 (בגרמנית: 268. Infanterie-Division) הייתה דיוויזיית חיל רגלים של הורמאכט במלחמת העולם השנייה.

==היסטוריה==
הדיוויזיה הוקמה ב-26 באוגוסט 1939, והועמדה תחת פיקוד אריך שטראובה. במהלך המערכה בפולין שהתה הדיוויזיה בחזית המערבית, והייתה בעתודת הארמייה הראשונה בחזית המערבית, ובמהלך המערכה על צרפת היא לחמה כחלק מהקורפוס ה-12 במסגרת הארמייה הראשונה, ובספטמבר 1940 היא נשלחה כחיל כיבוש בפולין. במהלך מבצע ברברוסה לחמה הדיוויזה כחלק מהקורפוס ה-7 במסגרת הארמייה הרביעית, ובמהלך הקרב על מוסקבה היא לחמה כחלק מהקורפוס ה-20 במסגרת הארמייה הרביעית. לאחר מכן נשארה הדיוויזיה בגזרה המרכזית, ולחמה בקרב רז'ב הראשון ובקרב רז'ב השני, ובסתיו 1943 השתתפה בנסיגה לעבר הדניפר וספגה אבדות כבדות. בנובמבר 1943 פורקה הדיוויזיה, וחלק מיחידותיה היוו את קבוצת הדיוויזיה ה-268, אשר היוותה מאוחר יותר את הבסיס להקמת דיוויזיית הגרנדיר ה-36.

==מפקדים==
* אריך שטראובה (26 באוגוסט 1939 - 6 בינואר 1942)
* היינריך גריינר (6 בינואר 1942 - 2 בנובמבר 1943)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/268ID-R.htm הדיוויזיה ה-268] באתר lexikon-der-wehrmacht 
* [http://www.lexikon-der-wehrmacht.de/Gliederungen/Divisionsgruppe/DivGruppe268.htm קבוצת הדיוויזיה ה-268] באתר lexikon-der-wehrmacht 

==הערות שוליים==

268
הדיוויזיה ה-167 (ורמאכט)

הדיוויזיה ה-167 (בגרמנית: 167. Infanterie-Division) הייתה דיוויזיית חיל רגלים של הורמאכט במלחמת העולם השנייה.

==היסטוריה==
הדיוויזיה הוקמה ב-26 באוגוסט 1939, והועמדה תחת פיקוד מרטין גילברט, ולאחר המערכה על צרפת היא נשלחה לשמש כחיל כיבוש בצרפת כחלק מהארמייה הראשונה. במהלך מבצע ברברוסה לחמה הדיוויזיה כחלק מהקורפוס הממונע ה-47 במסגרת ארמיית הפאנצר השנייה, והשתתפה בקרב סמולנסק ובמהלך הקרב על מוסקבה היא לחמה כחלק מהקורפוס ה-53 במסגרת ארמיית הפאנצר השנייה. לאחר מכן נשלחה הדיוויזיה להולנד, ובמרץ 1943 היא חזרה ליזית המזרחית, והשתתפה בקרב חרקוב השלישי ובקרב קורסק, כחלק מקורפוס הפאנצר ה-48 במסגרת ארמיית הפאנצר הרביעית. לאחר מכן היא השתתפה בנסיגה לעבר הדניפר וספגה אבדות כבדות, ובפברואר 1944 היא נשלחה בשנית להולנד, שם היא הוסבה באוקטובר 1944 לדיוויזיית הפולקסגרנדיר ה-167.

==מפקדים==
* מרטין גילברט (1 בדצמבר 1939 - 10 בינואר 1940)
* אוסקר פוגל (10 בינואר 1940 - 1 במאי 1940)
* הנס שנהרל (1 במאי 1940 - 1 באוגוסט 1941)
* ורנר שארטוב (1 באוגוסט 1941 - 11 באוגוסט 1941)
* וולף-גינתר טרירנברג (11 באוגוסט 1941 - 25 בנובמבר 1943)
* הנס היטנר (25 בנובמבר 1943 - אוקטובר 1944)

==קישורים חיצוניים==

* [http://www.lexikon-der-wehrmacht.de/Gliederungen/Infanteriedivisionen/167ID-R.htm הדיוויזיה ה-167] באתר lexikon-der-wehrmacht 

167
דיוויזיה 167
הנדה קאדר

הנדה קאדר (בטורקית: Hande Kader; 1993 – אוגוסט 2016) הייתה פעילה פוליטית טורקייה וטרנסג'נדרית. קאדר הייתה מוכרת בקרב טורקים בתור אחת מראשי הקהילה הגאה בטורקיה וזאת בעיקר בעקבות תמונה שלה שהתפרסמה ממצעד הגאווה שהתרחש בשנת 2015 באיסטנבול. באוגוסט 2016 היא דווחה כנעדרת על ידי שותפה לדירה לאחר שלא ראה אותה בביתו במשך כשבוע. ב-12 באוגוסט 2016 נמצאה גופתה מושחתת ושרופה לאחר אונס, בצידי דרך. אף על פי שגופתה הושחתה בצורה קיצונית, היא זוהתה עדיין על ידי שותפה לחדר.

קאדר הייתה עובדת מין, והיא נראתה לאחרונה בחייה נכנסת למכוניתו של לקוח. היא נפטרה בגיל 23. בדיווחים החדשותיים נכתב שהשריפה של גופתה התרחשה לאחר מותה, ככל הנראה כדי למנוע זיהויו של הרוצח.

בעקבות מותה, הייתה מחאה ציבורית נרחבת נגד ההתעללות בטרנסג'נדרים בחברה הטורקית.

באוניברסיטת בואזיצ'י החליטה אגודת הסטודנטים הלהט"בים לחלק מלגה לכבוד הנדה קאדר שתינתן לסטודנט טרנסג'נדר שילמד במוסד בין 2018-2017. עם זאת, נשיא האוניברסיטה הודיע מאוחר יותר שהתרומה לא הובאה לידיעתו והוא החזיר את הכסף לתורמים וביטל את המלגה.

==קישורים חיצוניים==

== הערות שוליים ==

קטגוריה:להט"בים טורקים
קטגוריה:פעילות פוליטיות
קטגוריה:קורבנות רצח בטורקיה
קטגוריה:טרנסג'נדריות
קטגוריה:קורבנות של אלימות נגד להט"ב
קטגוריה:טורקיה: פוליטיקה
קטגוריה:טורקיות שנולדו ב-1993
קטגוריה:נפטרות ב-2016
קטגוריה:טורקים שנפטרו ב-2016
לוליגו אילתי

לוליגו אילתי (שם מדעי: Sepioteuthis lessoniana) הוא מין של דיונון מקבוצת הסילוניות וממשפחת הלוליגיים. דיונון זה מצוי ברחבי האזור האינדו-פסיפי אך היגר לעבר הים התיכון.

דיונון זה הוא רחפן מוארך הקרוב למין לוליגו שקוף אך צבעוני ממנו. אורכו מגיע ל-3.8–33 ס"מ ומשקלו מגיע ל-600 גרם. הוא בעל גלימה דמוית-סנפיר מתנועעת בצבע כחול עד צהוב וזרועות קצרות בעלות קצה עם קרסים. כמו רוב הדיונונים הוא מתמחה בהחלפת צבעיו ובהסוואה. דיונון זה הוא בעל קצה גידול מהיר ביותר לחסר חוליות - רק 4 חודשים לוקחים לו להגיע למשקל 600 גרם. עם זאת הוא גם בעל תוחלת חיים קצרה של פחות משנה.

הדיונונים חיים סביב הימים הטרופיים והממוזגים של האוקיינוס ההודי ושל האוקיינוס השקט ולעיתים שוחים בקבוצות במים, אך גם היגרו לעבר הים התיכון. הם חיים בסביבות החוף, קרקעית סלעית ושונית אלמוגים, בהם הם מחפשים סרטנים ודגים קטנים.

דיונונים אלה נחשבים למזון נחשב בכמה אזורים באסיה, דבר שקשור בקצב גידולם המהיר.

==קישורים חיצוניים==

==הערות שוליים==

קטגוריה:לוליגיים
קטגוריה:מיני בעלי חיים פולשים בישראל
קטגוריה:בעלי חיים באוקיינוס ההודי
דיונון הלהבות

דיונון הלהבות (שם מדעי: Sepia latimanus) הוא מין ממשפחת הדיונוניים שבסדרת הדיונונאים המצוי בשוניות אלמוגים לאורך האזור האינדו-פסיפי ממלזיה והפיליפינים עד לצפון אוסטרליה. 

זהו דיונון בעל עור בולט בצבעים עזים של סגול, צהוב, אפור ולבן אך הוא יכול להחליף את צבעיו ואף להסתוות לגמרי. הוא קטן מאוד ואורכו מגיע ל-8 ס"מ בלבד ולרוב רק 6 ס"מ. בשונה מדיונונים אחרים הוא מהלך על הקרקעית במקום לשחות, באמצעות זרועותיו הבשרניות שהתמחו בתנועת קרקעית, אך 2 הזרועות הראשיות עדיין נעות כלפי מעלה. העיניים קטנות ומוקפות גבעולים ועל הגלימה העבה שצבעה אפור בולטים גבעולים רבים. צבעו הבוהק מרמז על רעילותו והוא מזהיר את אויביו על כך מראש. מסיבה זו הוא גם לא נאכל בידי אנשים. הוא עצמו טורף דגים קטנים וסרטנים אחריהם הוא עוקב על הקרקעית.

הדיונון מצוי על קרקעית רדודה סביב שוניות וחולות באזורים הטרופיים. הנקבות מטילות את ביציהם תחת קליפות של קוקוס הפוכים, מה שמציל אותם מדגים טורפים.

== גלריה ==
<gallery widths="170px" heights="170px" perrow="4>
קובץ:Metasepia pfefferi at Monterey Bay Aquarium in 2014.jpg
קובץ:Flamboyant Cuttlefish (Metasepia pfefferi) (6059288111).jpg
קובץ:Metasepia pfefferi 1.jpg
קובץ:Lembeh84 5-12-11 - 9 flamboyant cuttlefish - not so angry (6569434407).jpg
</gallery>

==קישורים חיצוניים==

==הערות שוליים==

קטגוריה:דיונוניים
קטגוריה:בעלי חיים רעילים
קטגוריה:בעלי חיים ימיים בצפון אוסטרליה
דקרן אדום-לוע

דוקרן מאחורי דגים קטנים בשונית
דַּקְרָן אֲדֹם-לֹעַ (שם מדעי: Aethaloperca rogaa) הוא מין של דג גרם ממשפחת הדקריים והוא המין היחיד בסוגו. הוא קרוב לסוג Cephalopholis. דג זה יכול להגיע לאורך של 60 ס"מ.
== מאפיינים ==
הדקרן חי במימי האוקיינוס ההודי, האוקיינוס השקט והימים שבהם כמו ים סוף (לרבות במפרץ אילת), המפרץ הפרסי וחופי האיים המלדיביים או איי גילברט. הוא חי באזורים טרופיים סביב שוניות אלמוגים, לגונות וספינות טבועות. זהו דג טריטוריאלי ואגרסיבי שיתקוף כל מסיג גבול לשטחו, לרבות יריבים דומים לו כמו דקרים אחרים או אף זהרונים ארסיים.

הדקרן הוא דג טורף הניזון מדגים קטנים יותר. הוא ינסה לשחות בשקט סביב להקת דגים קטנים עד שימצא דג לא זהיר ויבלע אותו במהירות.

==קישורים חיצוניים==

== הערות שוליים ==

קטגוריה:בעלי חיים שתוארו ב-1775
קטגוריה:טקסונים שתוארו בידי פטר פורסקל
קטגוריה:דקרים
קטגוריה:דגים במפרץ אילת
קטגוריה:מקריני סנפיר יחידים בסוגם
אלקית דררתית

אלקית דררתית (שם מדעי: Aethia psittacula) היא מין של עוף ימי ממשפחת האלקיים החיה סביב צפון האוקיינוס השקט בין אמריקה הצפונית למזרח אסיה.
== מאפיינים ==
זוהי אלקה קטנה באורך 23–25 ס"מ ומוטת כנפיה באורך 44–48 ס"מ. האלקית שחורה ובעלת חזה ובטן לבנים וכפות רגליים אפורות. ראש וצווארם הקצרים שחורים והעיניים ופס נוצות מזדקר מאחוריהם לבנים. המקור כתום ומראהו מזכיר מקור דררה, ממנו קיבלו את שמם. אלקיות אלה רועשות מאוד בעונת הרבייה.

האלקיות חיות בחופים ובימים רדודים סביב אלסקה, סיביר וקמצ'טקה ומקננים על איים נידחים, צוקים ומדרונות בחופים. בחורף רוב האוכלוסיות נעות דרומה.

אלקה זו צדה יצורי ים כמו סרטני ים קטנים כמו קרילאים, שטרגליים ושטצדאים ובכמה אזורים גם מדוזות קטנות. האלקית תצלול עם כנפיה עד לעומק 30 מ' מתחת למים.

האלקה חיה בלהקות ענקיות המקננות יחדיו והיא מונוגמית ומקננת בנקרת סלע בצוק בו היא מטילה ביצה בודדת הבוקעת כעבור חודש. הצאצא מקבל מזון מהוריו במשך 35 ימים ואז בשעת לילה ממריא לעבר הים.

==קישורים חיצוניים==

== הערות שוליים ==

קטגוריה:טקסונים שתוארו בידי פטר סימון פאלאס
קטגוריה:אלקיים
קטגוריה:בעלי חיים שתוארו ב-1769
קטגוריה:סיביר: עופות
אלקית

איור של ראשי אלקיות
אלקית (שם מדעי: Aethia) הוא סוג של עופות ימיים ממשפחת האלקיים החיים באזור הארקטי שבצפון האוקיינוס השקט.
== מאפיינים ==
האלקיות הם קרובותיה של אלקית קסין (Ptychoramphus aleuticus) שעברה לסוג עצמאי מסוג זה והן קרובות רחוקות של הסוג תוכי ים (Fratercula). הן קטנות מאוד ויכולות להגיע לאורך של 15 ס"מ ולמשקל 85 גרם בלבד אצל המין אלקית ננסית. בכך הן הקטנות שבבני משפחתם. רובן בעלות ציצה בולטת לבנה על ראשם ועיניהם לבנות. המקור כתום וחרוטי.

האלקיות יכולות לעוף בצורה מגושמת ומעדיפים לשחות במים. בעודם חוזרים לחופים הם מתקהלים יחדיו, מה שעוזר להם להתגונן מטורפים כמו בז ארקטי, בז נודד, שועלי שלג וחמסנים.

הם דגות בים מיני סרטנים וקריל וגם מדוזות ומסרקניות.

==מינים==
* אלקית מצוייצת (Aethia cristatella)
* אלקית דררתית (Aethia psittacula)
* אלקית ננסית (Aethia pusilla)
* אלקית משופמת (Aethia pygmaea)
==קישורים חיצוניים==

קטגוריה:בעלי חיים שתוארו ב-1788
קטגוריה:טקסונים שתוארו בידי בלסיוס מרם
קטגוריה:אלקיים
אליפות אירופה בכדוריד 1994

אליפות אירופה בכדוריד 1994 היא אליפות אירופה הראשונה והיא נערכה על ידי איגוד הכדוריד האירופאי. הטורניר התקיים בפורטוגל בין ה-3 ביוני ל-12 ביוני 1994. המשחקים נערכו בפורטו ב-Pavilhão Rosa Mota שמכיל כ-5,400 מקומות.

 זכתה באליפות בפעם הראשונה בתולדות הנבחרת.

==מתכונת התחרות==

המדינה המערכת (פורטוגל) העפילה ישירות, יתר 11 נבחרות העפילו דרך המוקדמות.

הקבוצות חולקו ל-2 בתים. שתי נבחרות חזקות מכל בית העפילו לשלב השני שנערך בשיטת פלייאוף.

==מהלך התחרות==
=== בית א'===
המשחקים נערכו באלמדה באולם ספורט עירוני שמכיל 4,000 מקומות.
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;" width="50%"
|- bgcolor="#CCCCCC"
!מדינה
!משחקים
!ניצחונות
!תיקו
!הפסדים
!זכות
!חובה
!הפרש
!נקודות
|- bgcolor=#CCFFCC 
|
||5||5||0||0||122||94|| 28||10
|- bgcolor=#CCFFCC 
|
||5||3||0||2||120||114|| 6||6
|- 
|
||5||2||1||2||123||120|| 3||5
|- 
|
||5||2||0||3||130||139||9-||4
|- 
|
||5||1||1||3||107||113||6-||3
|- 
|
||5||1||0||4||113||135||22-||2
|}

===בית ב'===
המשחקים נערכו בפורטו ב-Pavilhão Rosa Mota שמכיל כ-5,400 מקומות.
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;" width="50%"
|- bgcolor="#CCCCCC"
!מדינה
!משחקים
!ניצחונות
!תיקו
!הפסדים
!זכות
!חובה
!הפרש
!נקודות
|- bgcolor=#CCFFCC 
|
||5||5||0||0||114||91|| 23||10
|- bgcolor=#CCFFCC 
|
||5||3||1||1||107||99|| 8||7
|- 
|
||5||3||0||2||114||101|| 13||6
|- 
|
||5||2||0||3||100||107||7-||4
|- 
|
||5||1||1||3||94||111||17-||3
|- 
|
||5||0||0||5||96||116||20-||0
|}

==שלבי הגמר==

==ישראל באליפות==
נבחרת ישראל בכדוריד החלה את דרכה בתחרויות בבית ה' של המוקדמות. היא השיגה ניצחון בודד וסיימה את הבית במקום הרביעי (מחמישה).

==הדירוג הסופי==
{|class=wikitable
|-
!מיקום!!width=150px|קבוצה
|-
|-bgcolor=gold
|1||align=right|
|-bgcolor=silver
|2 ||align=right|
|-
|-bgcolor=cc9966
|3||align=right|
|-
| 4 ||align=right|
|-
| 5 ||align=right|
|-
| 6 ||align=right|
|-
| 7 ||align=right|
|-
| 8 ||align=right|
|-
| 9 ||align=right|
|-
| 10 ||align=right|
|-
| 11 ||align=right|
|-
| 12 ||align=right|
|}

==קישורים חיצוניים==

* 
* [https://web.archive.org/web/20110119155508/http://www.eurohandball.com/ech/men/1994/round/1 מידע מאתר איגוד הכדוריד האירופי]
* [http://www.todor66.com/handball/Europe/Men_1994.html נתונים מאתר טודור66]
* [http://www.todor66.com/handball/Europe_Qual/Men_1993.html פירוט משחקי המוקדמות]

כדוריד
כדוריד
קטגוריה:אליפויות אירופה בכדוריד
קטגוריה:פורטו: ספורט
דיוויזיית הפולקסגרנדיר ה-167 (ורמאכט)

דיוויזיית הפולקסגרנדיר ה-167 (בגרמנית: 167. Volksgrenadier-Division) הייתה דיוויזיית חיל רגלים של ה שלחמה במלחמת העולם השנייה.

==היסטוריה==
ב-17 באוקטובר 1944 הוקמה הדיוויזיה על בסיס קבוצת הדיוויזיה ה-167, והועמדה תחת פיקוד הנסקורט הקר. בדצמבר 1944 הוכפפה הדיוויזיה לקורפוס הפאנצר ה-39, כחלק מארמיית הפאנצר החמישית, ולחמה עמו במהלך הקרב על הבליטה. לאחר מכן לחמה הדיוויזיה בקרבות בגרמניה, וב-4 באפריל 1945 פורקה הדיוויזיה ויחידותיה שימשו להקמת דיוויזיית שרנהורסט.

==מפקדים==
* הנסקורט הקר (17 באוקטובר 1944 - 4 באפריל 1945)

==קישורים חיצוניים==
* [http://www.lexikon-der-wehrmacht.de/Gliederungen/Volksgrenadierdivisionen/167VGD.htm דיוויזיית הפולקסגרנדיר ה-167] באתר lexikon-der-wehrmacht 

167
קיה ריי

קיה ריי (באנגלית: Kia Ray; ביפנית: キア・レイ) היא מכונית עירונית המוגדרת כמכונית סופרמיני, 5 דלתות הצ'בק, מתוצרת יצרנית הרכב קיה המיוצרת בקוריאה הדרומית משנת 2011 (מודל 2012) ועד היום.

=="קיה ריי"==

* 5 דלתות האצ'בק
* דלתות אחוריות - דלתות הזזה ("Sliding door (car)" )

===סוגי מנוע "קיה ריי"===
* גרסת מנוע בנזין 3 צילינדרים
* גרסת מנוע 3 צילינדרים המופעל על ידי גז פחמימני מעובה מסוג "petrol/LPG"
* גרסת מכונית חשמלית. טווח טעינה - 138 ק"מ (בהתאם לתנאי הכביש ואופי הנהיגה)

===דרגות גימור "קיה ריי"===
* "Deluxe"
* "Special"
* "Luxury"
* "Prestige"

==תמונות==
<gallery mode="packed" heights="110">
קובץ:KIA THE NEW RAY 201806 002.jpg | "קיה ריי" 
קובץ:Kia Ray EV 2012 (13954529449).jpg | "קיה ריי", שנת 2012 
קובץ:2013031703 Kia Ray.png| "קיה ריי" - מבט ללוח מחוונים ותא הנהג 
קובץ:20111210 kia ray 02.jpg | "קיה ריי" 
קובץ:20111210 kia ray 01.jpg | "קיה ריי" 
קובץ:Engine Room of Kia Ray.jpg| "קיה ריי" - מבט למנוע 
קובץ:2013031702 Kia Ray.png | "קיה ריי" 
קובץ:KIA Ray EV on MIAS 2012.JPG | "קיה ריי" - מוטענת בנקודת הטענה חשמלית
קובץ:Kia Ray Busan International Motor Show black.JPG| "קיה ריי" 
קובץ:2018 kia ray rear-side.jpg | "קיה ריי", שנת 2018 
</gallery>

==ראו גם==
* קיה
* מכונית חשמלית

==לקריאה נוספת==
* [https://www.google.co.il/search?q=Kia+Ray&tbm=isch&source=iu&ictx=1&fir=kxOT8PEBV3mnmM%253A%252CSeA29HY6GjMSHM%252C_&usg=AFrqEzf182q2Hl54-DGoLeym5wTuCBPNQQ&sa=X&ved=2ahUKEwjXjP_pqoXdAhUGK1AKHWLIDFQQ9QEwAnoECAYQCA#imgrc=kxOT8PEBV3mnmM: "קיה ריי" - תמונות]

== קישורים חיצוניים ==

* 
* 

==הערות שוליים==

קטגוריה:מכוניות סופרמיני
קטגוריה:מכוניות חשמליות
ריי
קטגוריה:דגמי מכוניות שהושקו ב-2011
קטגוריה:כלי רכב המיוצרים בקוריאה הדרומית
הדיוויזיה ה-326 (ורמאכט)

הדיוויזיה ה-326 (בגרמנית: 326. Infanterie-Division), הייתה דיוויזיה של הוורמכאט במהלך מלחמת העולם השנייה.

==היסטוריה==
===הדיוויזיה ה-326===
הדיוויזיה הוקמה ב-9 בנובמבר 1942, והועמדה תחת פיקוד מקס דנרליין. הדיוויזיה השתתפה בכיבוש דרום צרפת, ובפברואר 1944 נשלחה לצפון צרפת. במהלך המערכה בנורמנדי לחמה הדיוויזיה כחלק מקורפוס הצנחנים ה-2, ובאוגוסט 1944 הושמדה הדיוויזיה בקרב פאלז.

===דיוויזיית הפולקסגרנדיר ה-326===
ב-4 בספטמבר 1944 הוקמה הדיוויזיה מחדש בהונגריה כדיוויזיית פולקסגרנדיר, על בסיס דיוויזיית הפולקסגרנדיר ה-579 שהוקמה ב-25 באוגוסט 1944 על בסיס שרידי הדיוויזיה ה-326. ב-21 בנובמבר 1944 הועברה הדיוויזיה לחזית המערבית, ובמהלך הקרב על הבליטה היא לחמה כחלק מהקורפוס ה-67 במסגרת ארמיית הפאנצר השישית. לאחר מכן לחמה הדיוויזיה בקרבות בגרמניה, וב-12 באפריל 1945 היא הושמדה בכיס הרוהר.

==מפקדים==
===הדיוויזיה ה-326===
* מקס דנרליין (9 בנובמבר 1942 - 8 במאי 1943)
* קרל בטכר (8 במאי 1943 - 26 במאי 1943)
* ויקטור פון דראביך-וכטר (1 ביוני 1943 - 2 באוגוסט 1944)
* קרטש (2 באוגוסט 1944 - 15 באוגוסט 1944)
* ארווין קאשנר (15 באוגוסט 1944 - 1 בספטמבר 1944)

===דיוויזיית הפולקסגרנדיר ה-326===
* ארווין קאשנר (4 בספטמבר 1944 - 12 באפריל 1945)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/326ID-R.htm הדיוויזיה ה-326] באתר lexikon-der-wehrmacht
* [http://www.lexikon-der-wehrmacht.de/Gliederungen/Volksgrenadierdivisionen/326VGD.htm דיוויזיית הפולקסגרנדיר ה-326] באתר lexikon-der-wehrmacht
* [http://www.lexikon-der-wehrmacht.de/Gliederungen/Volksgrenadierdivisionen/579VGD.htm דיוויזיית הפולקסגרנדיר ה-579] באתר lexikon-der-wehrmacht

326
מרטין דוהרטי

מרטין קליפורד דוהרטי (באנגלית: Martin Clifford Doherty; נולד ב-24 בדצמבר 1982) הוא רב-נגן ומפיק מוזיקלי סקוטי. הוא ידוע בעיקר כחבר הלהקה האלקטרונית מגלאזגו, Chvrches, שאיתה הקליט שלושה אלבומי אולפן. לפני הקמת Chvrches דוהרטי השתתף בהופעות של להקות האינדי רוק The Twilight Sad ו-Aereogramme.

דוהרטי מנגן על קלידים, סמפלר, גיטרה, ומדי פעם מבצע שירה וקולות רקע. ב-Chvrches הוא גם משתתף בכתיבת השירים ובהפקה.

== ביוגרפיה ==
לפני הקמתה של Chvrches, דוהרטי היה חבר בהופעות של להקת The Twilight Sad. הוא גם היה הסולן של להקת הרוק Julia Thirteen, שנוסדה בשנת 1999 והתפרקה ב-2006. הוא פגש והתיידד עם שותפו לעתיד ב-Chvrches איאן קוק בשנת 2004 בזמן הלימודים באוניברסיטת סתראת'קלייד שבגלאזגו. ב-2006, קוק השתתף בהקלטת המיני-אלבום של Julia Thirteen כשלאחר מכן, ב-2007, דוהרטי הצטרף אליו ללהקתו Aereogramme.

ב-The Bones of What You Believe, אלבום הבכורה של Chvrches, דוהרטי מתפקד כסולן בשירים "Under The Tide" ו "You Caught The Light", כשבאחרון במהלך ההופעות הוא גם מנגן בגיטרה בס. בכמה הופעות מוקדמות של השיר "We Sink" תיפקד דוהרטי כסולן, אבל בהמשך עבר התפקיד באופן קבוע לסולנית Chvrches, לורן מייברי. באלבום השני, Every Open Eye, מבצע דוהרטי כסולן את השירים "High Enough to Carry You Over" ו -"Follow You", כשהאחרון הוא שיר בונוס שכלול במהדורה מוגבלת של האלבום. אם כי בתחילה לא נכלל בסיבוב ההופעות של Every Open Eye, השיר "High Enough to Carry You Over" עשה את הופעת הבכורה ב-13 במרץ 2016 בתיאטרון הריביירה בשיקגו, אילינוי. באלבום Love Is Dead מבצע דוהרטי כסולן את השיר "God's Plan".

== דיסקוגרפיה ==

; עם Chvrches
* 2013: The Bones of What You Believe
* 2015: Every Open Eye
* 2018: Love Is Dead

; עם The Twilight Sad
* 2009: Forget the Night Ahead

; עם Aereogramme
* 2007: My Heart Has a Wish That You Would Not Go

; עם Julia Thirteen
* 2006: With Tired Hearts EP

== קישורים חיצוניים ==

* 

==הערות שוליים==

קטגוריה:זמרים סקוטים
קטגוריה:בריטים שנולדו ב-1982
הדיוויזיה ה-346 (ורמאכט)

הדיוויזיה ה-346 (בגרמנית: 346. Infanterie-Division), הייתה דיוויזיה של הוורמכאט במהלך מלחמת העולם השנייה.

==היסטוריה==
הדיוויזיה הוקמה ב-21 בספטמבר 1942, והועמדה תחת פיקוד אריך דיסטל. הדיוויזיה הוצבה בצרפת כחלק מהארמייה השביעית, ובפברואר 1944 נשלחה לצפון צרפת כחלק מהארמייה ה-15. במהלך המערכה בנורמנדי לחמה הדיוויזיה כחלק מהקורפוס ה-86 במסגרת ארמיית הפאנצר החמישית, ובספטמבר 1944 היא נשלחה להולנד, שם לחמה במהלך מבצע מרקט גארדן כחלק מהקורפוס ה-67 במסגרת הארמייה ה-15. לאחר מכן לחמה הדיוויזיה בהולנד כחלק מהארמייה ה-25 ומארמיית הצנחנים הראשונה, ובאפריל 1945 הושמדה הדיוויזיה.

==מפקדים==
* אריך דיסטל (21 בספטמבר 1942 - 16 באוקטובר 1944)
* ולטר שטיינמילר (16 באוקטובר 1944 - 1 בפברואר 1945)
* גרהרד לינדר (1 בפברואר 1945 - אפריל 1945)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/346ID-R.htm הדיוויזיה ה-346] באתר lexikon-der-wehrmacht 

346
אליפות אירופה בכדוריד 1996

אליפות אירופה בכדוריד 1996 היא אליפות אירופה השנייה והיא נערכה על ידי איגוד הכדוריד האירופאי. הטורניר התקיים בספרד בין ה-24 במאי ל-2 ביוני 1996. המשחקי הגמר נערכו בסביליה בהיכל סן פבלו שמכיל כ-10,200 מקומות.

 זכתה באליפות בפעם הראשונה בתולדות הנבחרת.

==מתכונת התחרות==

המדינה המערכת (ספרד) והאלופה המכהנת (שוודיה) העפילה ישירות, יתר 10 נבחרות העפילו דרך המוקדמות.

הקבוצות חולקו ל-2 בתים. שתי נבחרות חזקות מכל בית העפילו לשלב השני שנערך בשיטת פלייאוף.

==מהלך התחרות==
=== בית א'===
המשחקים נערכו בסיודאד ריאל אולם הספורט "סנטה מריה" שמכיל 2,000 מקומות.
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;" width="50%"
|- bgcolor="#CCCCCC"
!מדינה
!משחקים
!ניצחונות
!תיקו
!הפסדים
!זכות
!חובה
!הפרש
!נקודות
|- bgcolor=#CCFFCC
|
||5||4||1||0||125||98|| 27||9
|- bgcolor=#CCFFCC
|
||5||4||1||0||117||110|| 7||9
|- 
|
||5||3||0||2||127||125|| 2||6
|- 
|
||5||1||1||3||110||111||1-||3
|- 
|
||5||1||1||3||117||130||13-||3
|- 
|
||5||0||0||5||93||115||22-||0
|}

===בית ב'===
המשחקים נערכו בסביליה בהיכל סן פבלו שמכיל כ-10,200 מקומות.
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;" width="50%"
|- bgcolor="#CCCCCC"
!מדינה
!משחקים
!ניצחונות
!תיקו
!הפסדים
!זכות
!חובה
!הפרש
!נקודות
|- align=center bgcolor=#CCFFCC
|
||5||4||0||1||124||116|| 8||8
|- align=center bgcolor=#CCFFCC
|
||5||4||0||1||124||106|| 18||8
|- align=center 
|
||5||3||0||2||129||125|| 4||6
|- align=center
|
||5||3||0||2||130||120|| 10||6
|- align=center 
|
||5||1||0||4||117||134||17-||2
|- align=center
|
||5||0||0||5||108||131||23-||0
|}

==שלבי הגמר==

==ישראל באליפות==
נבחרת ישראל בכדוריד החלה את השתתפותה בשלב ב' של המוקדמות. היא סיימה את הבית במקום השני ולא העפילה להמשך התחרות.

==הדירוג הסופי==
{|class=wikitable
|-
!מיקום!!width=150px|קבוצה
|-
|-bgcolor=gold
|1||align=right|
|-bgcolor=silver
|2 ||align=right|
|-
|-bgcolor=cc9966
|3||align=right|
|-
| 4 ||align=right|
|-
| 5 ||align=right|
|-
| 6 ||align=right|
|-
| 7 ||align=right|
|-
| 8 ||align=right|
|-
| 9 ||align=right|
|-
| 10 ||align=right|
|-
| 11 ||align=right|
|-
| 12 ||align=right|
|}

==קישורים חיצוניים==
* 
* [http://www.eurohandball.com/ech/men/1996/round/1 מידע מאתר איגוד הכדוריד האירופי] 
* [http://www.todor66.com/handball/Europe/Men_1996.html נתונים מאתר טודור66]
* [http://www.todor66.com/handball/Europe_Qual/Men_1995.html פירוט משחקי המוקדמות]

כדוריד
כדוריד
קטגוריה:אליפויות אירופה בכדוריד
פאלאצו מורו לין

[[גונדולה עוגנת בחזית פאלאצו מורו לין]]
פאלאצו מורו לין (באיטלקית: Palazzo Moro Lin; בוונטית: Pałaso Moro Lin= ארמון מורו לין) המכונה גם "ארמון 13 החלונות" (באיטלקית: palasso de le trèdese fenestre; בוונטו: Pałaso da łe trèdexe fenestre) הוא ארמון הבינוי בסגנון הבארוק על גדת התעלה הגדולה בוונציה שבאיטליה. 

הארמון ממוקם בין הפאלאצו גראסי לבין הפאלאצו דה לצה, ברובע סן מרקו.

==היסטוריה==
הארמון נבנה בשנת 1670 בתכנונו של סבסטיאנו מאצוני, עבור הצייר פייטרו ליברי (מאצוני איחד שני מבנים סמוכים). פנים הארמון מעוטר בציורי קיר מעשה ידי אנטוניו בלוצ'י, אנטוניו מולינארי, וגרגורי לאצאריני. הארמון נרכש על ידי משפחת לין זמן קצר לאחר בנייתו. בשנת 1788 לאחר מותו של מיקלה אנצולו לין, ירשה את הארמון אחייניתו אליזבטה, רעייתו של גאספארו מורו, ומאז נקרא הארמון "ארמון מורו לין" (לרגל חתונתם נבנתה הקומה השלישית של המבנה). בשנת 1942 נרכש הארמון על ידי התעשיין המילנזי העשיר אנריקו ג'צי (Enrico Ghezzi). 

==לקריאה נוספת==
<div class="mw-content-ltr">• James H McGregor, [https://books.google.co.il/books?id=PBFX3K0fzEgC&pg=PA353&lpg=PA353&dq=%22Palazzo+Moro+Lin%22&source=bl&ots=rqmD9TVdGf&sig=d4n7hM-IOTcXjTxeIuHE5S9CYOo&hl=en&sa=X&ved=2ahUKEwiWpKG6vIXdAhXLLVAKHddBBWs4FBDoATAJegQIAxAB#v=onepage&q=%22Palazzo%20Moro%20Lin%22&f=false Venice from the Ground Up], P 260</div>

<div class="mw-content-ltr">• DK Travel, [https://books.google.co.il/books?id=pPzWCwAAQBAJ&pg=PA51&lpg=PA51&dq=%22Palazzo+Moro+Lin%22&source=bl&ots=vCAkH-sNGY&sig=ylwssSqLtMNfsVh6PHtnHyfseb4&hl=en&sa=X&ved=2ahUKEwiWpKG6vIXdAhXLLVAKHddBBWs4FBDoATAAegQIChAB#v=onepage&q=%22Palazzo%20Moro%20Lin%22&f=false Family Guide Italy], P 51</div>

== קישורים חיצוניים==

* [https://www.royalcollection.org.uk/collection/401404/the-grand-canal-looking-south-from-carsquo-foscari-to-the-caritagrave ציור הארמון משנת 1730] מעשה ידי קאנאלטו
* [http://www.conoscerevenezia.it/?p=20990 המבנה בשנת 1866]
* [https://www.architecture.com/image-library/ribapix/image-information/poster/palazzo-morolin-venice/posterid/RIBA27248.html המבנה בשנת 1880]
* [https://books.google.co.il/books?id=kVoaNthXWSoC&pg=PA312&lpg=PA312&dq=%22Palazzo+Moro+Lin%22&source=bl&ots=wGlWo5bgbO&sig=ooTXNeyJ-dC6yckAdKXeHahqe58&hl=en&sa=X&ved=2ahUKEwiWpKG6vIXdAhXLLVAKHddBBWs4FBDoATAHegQIAhAB#v=onepage&q=%22Palazzo%20Moro%20Lin%22&f=false מיקום הארמון ביחס למבנים סמוכים]

== הערות שוליים ==

מורו
מורו
מורו
ריווי חמצן בדם

מדידת רמת ריווי החמצן בדם באמצעות מכשיר [[אוקסימטר]]
ריווי חמצן בדם (באנגלית: Oxygen saturation, ובקיצור: סטורציה) הוא מדד לרמת חמצון הדם הנמדד באחוזים.

== יחס ==
רמת הריווי מוגדרת כיחס בין ההמוגלובין המחומצן בדם לבין סך ההמוגלובין (מחומצן + לא מחומצן). בדרך כלל נמדדת רמת ריווי החמצן הפריפריאלית.

רמת הריווי מוגדרת על ידי הנוסחה:
<math chem display=block>S_\ce{pO2}=\frac\ce{HbO2}\ce
אליפות אירופה בכדוריד 1998

אליפות אירופה בכדוריד 1998 היא אליפות אירופה השלישית והיא נערכה על ידי איגוד הכדוריד האירופאי. הטורניר התקיים באיטליה בין ה-29 במאי ל-7 ביוני 1998. המשחקי הגמר נערכו בבולצנו ב-Palaonda שמכיל כ-7,200 מקומות.

 זכתה באליפות בפעם השנייה בתולדות הנבחרת.

==מתכונת התחרות==

המדינה המערכת (איטליה) והאלופה המכהנת (רוסיה) העפילה ישירות, יתר 10 נבחרות העפילו דרך המוקדמות.

הקבוצות חולקו ל-2 בתים. שתי נבחרות חזקות מכל בית העפילו לשלב השני שנערך בשיטת פלייאוף.

==מהלך התחרות==
=== בית א'===
המשחקים נערכו בבולצנו ב-Palaonda שמכיל כ-7,200 מקומות.
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;" width="50%"
|- bgcolor="#CCCCCC"
!מדינה
!משחקים
!ניצחונות
!תיקו
!הפסדים
!זכות
!חובה
!הפרש
!נקודות
|- bgcolor=#CCFFCC
|
||5||4||0||1||130||111|| 19||8
|- bgcolor=#CCFFCC
|
||5||4||0||1||125||102|| 23||8
|- 
|
||5||3||0||2||125||121|| 4||6
|- 
|
||5||1||1||3||110||125||15-||3
|- 
|
||5||1||1||3||100||115||15-||3
|- 
|
||5||1||0||4||106||122||16-||2
|}

===בית ב'===
המשחקים נערכו במראנו ב-Meranarena שמכיל כ-4,000 מקומות..
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;" width="50%"
|- bgcolor="#CCCCCC"
!מדינה
!משחקים
!ניצחונות
!תיקו
!הפסדים
!זכות
!חובה
!הפרש
!נקודות
|- bgcolor=#CCFFCC
|
||5||4||1||0||135||103|| 32||9
|- bgcolor=#CCFFCC
|
||5||3||1||1||127||110|| 17||7
|- 
|
||5||3||0||2||121||122||1-||6
|- 
|
||5||2||1||2||117||120||3-||5
|- 
|
||5||1||0||4||130||132||2-||2
|- 
|
||5||0||1||4||104||147||43-||1
|}

==שלבי הגמר==

==ישראל באליפות==
נבחרת ישראל בכדוריד החלה את השתתפותה בבית ד' של המוקדמות. היא סיימה את הבית במקום הרביעי ולא העפילה להמשך התחרות.

==הדירוג הסופי==
{|class=wikitable
|-
!מיקום!!width=150px|קבוצה
|-
|-bgcolor=gold
|1||align=right|
|-bgcolor=silver
|2 ||align=right|
|-
|-bgcolor=cc9966
|3||align=right|
|-
| 4 ||align=right|
|-
| 5 ||align=right|
|-
| 6 ||align=right|
|-
| 7 ||align=right|
|-
| 8 ||align=right|
|-
| 9 ||align=right|
|-
| 10 ||align=right|
|-
| 11 ||align=right|
|-
| 12 ||align=right|
|}

==קישורים חיצוניים==
* 
* [http://www.eurohandball.com/ech/men/1998/round/1 מידע מאתר איגוד הכדוריד האירופי] 
* [http://www.todor66.com/handball/Europe/Men_1998.html נתונים מאתר טודור66]
* [http://www.todor66.com/handball/Europe_Qual/Men_1997.html פירוט משחקי המוקדמות]

כדוריד
כדוריד
קטגוריה:אליפויות אירופה בכדוריד
Hrk

Hrk או harakiri (חרקירי היא מילה יפנית המתארת סוג של התאבדות טקסית) הוא חלבון מקדם מוות תאי מתוכנת מסוג אפופטוזה במסלול המיטוכונדריאלי של האפופטוזה, המשתייך למשפחת החלבונים Bcl-2. בבני אדם החלבון מקודד על ידי הגן HRK הנמצא בכרומוזום 12. ל-Hrk קיים אורתולוג בחולדות שנקרא DP5.

==רקע==

משפחת החלבונים Bcl-2 כוללת חלבונים רבים המבקרים את המסלול המיטוכונדריאלי של האפופטוזה; כדי שהאופטוזה במסלול זה תצא לפועל, יש צורך בהגדלת החדירות של הממברנה החיצונית של המיטוכונדריה (MOMP), על מנת שפקטורים אפופטוטיים כדוגמת ציטוכרום c, AIF (פקטור משרה אפופטוזה), אנדונוקלאז G (endoG) ודיאבלו, יוכלו לצאת מהמיטוכונדריה לציטוזופלזמה או לגרעין התא ולהפעיל תהליכי פירוק בתא.

מהבחינה המבנית, חלבוני משפחת Bcl-2 הם חלבונים גלובולריים קטנים הבנויים בעיקרו של דבר מסלילי אלפא. סלילי אלפא אלו חולקים רצפים הומולוגיים שמורים גנטית (עד ארבעה כאלו), אשר כל אחד מהם מכונה "דומיין BH" (Bcl-2 Homology; כך שקיימים הדומיינים BH3, BH2, BH1 ו-BH4) ובאמצעותם נוצרות האינטראקציות בין החלבונים השונים במשפחה.

ניתן לחלק את משפחת החלבונים הזו, מבחינה פונקציונלית ומבנית, ל-3 תתי-משפחות:

# חלבונים פרו-אפופטוטיים - בהם למשל Bax, Bak ו-Bok, ועוד, המורכבים משניים או משלושה דומייני BH.
# חלבונים אנטי-אפופטוטיים - לקבוצה זו משתייכים 6 חלבונים: Bcl-xL, Bcl-2 , Bcl-w, BCL-B, MCL-1 ו-A1, ולכל אחד מהם שלושה או ארבעה דומייני BH. חלבונים אלו מנטרלים את פעילותם של קבוצת החלבונים הפרו-אפופטוטיים על ידי יצירת אינטראקציה איתם.
# חלבונים בעלי דומיין BH3 בלבד - גם הם חלבונים פרו-אפופטוטיים מבחינת הפונקציה שלהם, אך הם מורכבים מדומיין BH3 בלבד. בקבוצה זו נכללים, בין היתר, החלבונים Bad, Bmf, Noxa וכן Hrk. כאשר יש סיגנל להפעלת אפופטוזה, חלבונים אלו נקשרים לקבוצת החלבונים האנטי-אפופטוטיים במקום החלבונים הפרו-אפופטוטיים, וכך הללו יכולים להוציא לפועל את פעילותם הפרו-אפופטוטית.

==תפקוד==

נמצא שהן Hrk והן האורתולוג שלו DP5 יוצרים הטרודימריזציה עם החלבונים האנטי-אפופטוטיים Bcl-xL ו-Bcl-2 (באמצעות דומיין BH3), בניסויי In vitro. מחיקה של דומיין BH3 מ-Hrk ביטלה את יכולתו ליצור קשר עם Bcl-xL ו-Bcl-2, וביטלה לחלוטין את הפעילות האפופטוטית שלו.

Hrk מורכב גם מדומיין C טרמינלי טראנסממברנלי (בקצה הקרבוקסילי של החלבון) בעל מאפיינים מאוד הידרופוביים, שככל הנראה מסוגל להיקשר לממברנות ביולוגיות ואחראי על המיקום התאי של Hrk בצמוד לממברנה החיצונית של המיטוכונדריה.

הביטוי של Hrk בגוף הוא יחסית מוגבל למוח ולמערכת הלימפה, אך החלבון מצוי גם כן בלבלב, בכבד, בכליות ובריאות.

המנגנון המדויק של הפעילות האפופטוטית של Hrk אינו ידוע.

==ביבליוגרפיה==
<div class="mw-content-ltr">
* 
* 
</div>

==הערות שוליים==

קטגוריה:חלבונים מקדמי אפופטוזה
דלת אוטומטית

דלת אוטומטית ביציאה מ[[תחנת רכבת בברמינגהאם]]
דלת אוטומטית היא דלת בעלת מנגנון פתיחה שאינו דורש הפעלת כוח לפתיחתה על ידי מי שעובר בה. כיום מנגנוני הפתיחה מופעלים על ידי מנועים חשמליים.

== הפעלת מנגנון הפתיחה ==
הפקודה לפתיחת דלת אוטומטית יכולה להינתן במספר אמצעים:
* על ידי חיישן המגלה תנועה המתקרבת לדלת.
* על ידי חיישן המזהה לחץ כתוצאה מדריכה.
* הפעלה ידנית באמצעות מתג/מערכת זיהוי/מרחוק.
* פתיחה וסגירה לזמן קצוב, על ידי אלגוריתם בקרה (למשל דלת מעלית)
* זיהוי לחץ על הדלת בכיוון הפתיחה (מקובל מאוד בדלתות מסתובבות אוטומטיות)

== תכונות מיוחדות ==
מעבר למנגנון הפתיחה, על ידי דלתות אוטומטיות ניתן להשיג תכונות שלא תמיד קיימות בדלתות רגילות:
* נגישות.
* היות שברירת המחדל של הדלת היא מצב סגור, דלת אוטומטית מפרידה ביעילות חללים, ועל ידי כך שומרת על יציבות הטמפרטורה בתוך החלל אליו מובילה הדלת על ידי צימצום מעבר אוויר בין פנים המבנה והסביבה החיצונית, ובכך עשויה גם לחסוך באנרגיה.
* אין מגע יד אדם בדלת, מה שמונע ליכלוך (נכון בעיקר לדלתות מזכוכית).
* מאותה הסיבה, הקטנה משמעותית של העברת נגיפים - במיוחד באתרים הומי אדם.
* נוחות משמעותית בתפעול, למשל כאשר הידיים אינן פנויות, או כאשר הדלת היא לחניון.
* יתרונות מסחריים כמו כניסה הנתפשת כמזמינה ו/או יוקרתית.
* דלת טלסקופית ניתנת לביצוע רק כדלת אוטומטית. דלת כזו מכילה מספר כנפות שמקופלות זו בתוך זו (כמו בטלסקופ מתקפל - ומכאן השם). זהו פתרון טוב לדלת הזזה עבור פתחים צרים מאוד אשר מסיבות טכניות כנף דלת אחת נאלצת לחסום חלק מהפתח - למשל במעליות צרות במיוחד.

== בטיחות ==
דלתות אוטומטיות רבות כוללות חיישנים המונעים מהן להיסגר כל עוד קיים בקו הסגירה חפץ כלשהו. מערכת זו באה למנוע סגירת דלתות על בני אדם ובעלי חיים.
על מנת למנוע מצב בו דלתות אוטומטיות יישארו במצב סגור בעת הפסקת חשמל, מצוידות חלק מהדלתות בסוללות גיבוי או במנגנון קפיצי שפותח אותן בזמן הפסקת חשמל. אפשרות נוספת שקיימת היא מנגנון הקרוי "דלת קורסת" - אלו הן דלתות אוטומטיות אשר בעת חירום (למשל מנוסת בהלה) משנות את כיוון פתיחתן ו/או נפתחות בקלות לכיוון המנוסה.

== היסטוריה ==
דגם מוקטן של הדלת שהומצאה על ידי הרון מאלכסנדריה, מוזיאון הטכנולוגיה, [[סלוניקי]]
במאה ה-1 לספירה המציא הרון מאלכסנדריה דלת הנפתחת ללא הפעלת כח אדם או בעל חיים. המנגנון התבסס על חימום מים ליצירת קיטור. לאחר כמה שעות נבנה לחץ בכלי פליז שגרם לו לשאוב מים לתוך מיכלים סמוכים. מיכלים אלה פעלו כמשקולות אשר, באמצעות סדרה של חבלים וגלגלות, היו פותחים את דלתות המקדש בערך בזמן שאנשים היו מגיעים לתפילה.

בשנת 1931, פיתחו המהנדסים הוראס ה. ריימונד ושלדון אס. רובי מחברת ייצור כלי החומרה סטנלי וורקס את הדגם הראשון של דלת אוטומטית המופעלת באמצעות מכשיר אופטי. על ההמצאה נרשם פטנט, והדלת הראשונה הותקנה במסעדת "וילקוקס פייר" בווסט הייבן, קונטיקט עבור מלצרים שנשאו מזון ומשקאות. עלות המערכת כולל ההתקנה הייתה 100 דולר.

ב־1954 המציאו די הורטון ולו יואיט את הדלת ההזזה האוטומטית הראשונה, שהופעלה על ידי לחץ דריכה. בשנת 1960 הם ייסדו את חברת הורטון אוטומטיקס בע"מ אשר הייתה הראשונה להתקין דלתות הזזה אוטומטיות.

==הערות שוליים==

אוטומטית
קטגוריה:מערכות בניין
הדיוויזיה ה-102 (ורמאכט)

הדיוויזיה ה-102 (בגרמנית: 102. Infanterie-Division) הייתה דיוויזיית חיל רגלים של הורמאכט שלחמה במלחמת העולם השנייה.

==היסטוריה==
הדיוויזיה הוקמה ב-10 בדצמבר 1940, והועמדה תחת פיקוד ג'ון אנזאט. במהלך מבצע ברברוסה לחמה הדיוויזיה כחלק מהקורפוס ה-42 כעתודת קבוצת ארמיות מרכז, ולאחר מכן במסגרת הארמייה התשיעית, עמה לחמה בקרב סמולנסק, ובמהלך הקרב על מוסקבה. לאחר מכן לחמה הדיוויזיה בקרב רז'ב הראשון ובקרב רז'ב השני, ובקיץ 1943 לחמה הדיוויזיה בקרב קורסק כחלק מקורפוס הפאנצר ה-46 במסגרת הארמייה התשיעית. ב-12 באוגוסט הועברה הדיוויזיה תחת פיקוד הקורפוס ה-35 במסגרת ארמיית הפאנצר השנייה, וב-31 באוגוסט הועברה הדיוויזיה תחת פיקוד הארמייה השנייה, כחלק מהקורפוסים ה-56 וה-20. בקיץ 1944 לחמה הדיוויזיה במבצע בגרטיון וספגה בו אבדות כבדות, ולאחר מכן לחמה בפרוסיה המזרחית עד להשמדתה ב-5 במאי 1945.

==מפקדים==
* ג'ון אנזאט (10 בדצמבר 1940 - 1 בפברואר 1942)
* אלברט באייר (1 בפברואר 1942 - 10 במרץ 1942)
* ורנר פון רספלד (10 במרץ 1942 - 1 במאי 1942)
* יוהנס פריסנר (1 במאי 1942 - 19 בינואר 1943)
* אוטו היצפלד (19 בינואר 1943 - 5 בנובמבר 1943)
* ורנר פון ברקן (5 בנובמבר 1943 - מרץ 1945)
* ד"ר לודוויג (מרץ 1945 - 5 במאי 1945)

==קישורים חיצוניים==

* [http://www.lexikon-der-wehrmacht.de/Gliederungen/Infanteriedivisionen/102ID-R.htm הדיוויזיה ה-102] באתר lexikon-der-wehrmacht 

==הערות שוליים==

102
דיוויזיה 102
פנטין לספר

פנטין לספר (בצרפתית: Fantine Lesaffre; נולדה ב-10 בנובמבר 1994) היא שחיינית צרפתייה, אלופת אירופה (גלאזגו 2018) במשחה ל-400 מטר מעורב אישי.

== ביוגרפיה ==
===2016===
באולימפיאדת ריו דה ז'ניירו (2016) סיימה לספר במקום 23 במשחה ל-400 מטר מעורב אישי בתוצאה של 4:44.47 דקות ובמקום 30 במשחה ל-200 מטר מעורב אישי בתוצאה של 2:15.71 דקות.

===2017===
באליפות אירופה (בריכת 25 מטר) שנערכה בקופנהגן, דנמרק בדצמבר 2017 זכתה לספר במדליית ארד במשחה ל-400 מטר מעורב אישי בתוצאה של 4:30.68 דקות, אחרי קטינקה הוסו מהונגריה (4:24.78 דקות) ובת ארצה לארה גראנז'ון (4:28.77 דקות). נוסף לכך, היא סיימה במקום חמישי במשחה ל-200 מטר מעורב אישי בשיא אישי חדש של 2:08.83 דקות.

===2018===
====אלופת אירופה====
באליפות אירופה שנערכה בגלאזגו, בריטניה באוגוסט 2018 זכתה לספר במדליית זהב במשחה ל-400 מטר מעורב אישי בשיא אישי חדש של 4:34.17 דקות, לפני אילריה קוזינטו מאיטליה (4:35.05 דקות) והאנה מיילי מבריטניה (4:35.34 דקות). כבר בשלב המוקדמות היא קבעה שיא אישי חדש של 4:36.17 דקות. נוסף לכך, היא סיימה במקום חמישי במשחה ל-200 מטר מעורב אישי בשיא אישי חדש של 2:11.71 דקות.

באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר אותה שנה היא זכתה במדליית ארד במשחה ל-400 מטר מעורב אישי בשיא אישי חדש של 4:27.31 דקות, אחרי קטינקה הוסו מהונגריה (4:21.40 דקות) ומלני מרגליס מארצות הברית (4:25.84 דקות).

== שיאים אישיים ==
===בריכה אולימפית===
* 200 מטר מעורב אישי: 2:11.71 דקות (2018)
* 400 מטר מעורב אישי: 4:34.17 דקות (2018)

===בריכת 25 מטר===
* 200 מטר מעורב אישי: 2:08.83 דקות (2017)
* 400 מטר מעורב אישי: 4:27.31 דקות (2018)

==ראו גם ==

== קישורים חיצוניים ==

קטגוריה:שחייניות מעורב אישי
קטגוריה:שחייניות צרפתיות
קטגוריה:אלופות אירופה בשחייה
קטגוריה:שחייניות צרפתיות באולימפיאדת טוקיו (2020)
קטגוריה:שחייניות צרפתיות באולימפיאדת ריו דה ז'ניירו (2016)
קטגוריה:צרפתים שנולדו ב-1994
בא לי

"בא לי" הוא סינגל שהוקלט על ידי הזמרת הישראלית שרית חדד. השיר יצא לאור ב-2 במרץ 2010, כסינגל הראשון והפותח מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ.

השיר הגיע למקום ה-12 במצעד של רשת ג', והרביעי במדיה פורסט.

== רקע וכתיבה ==
השיר נכתב על ידי יוסי בן דוד שכתב לפני כן את להיטה "אהבה בתוכי", הולחן על ידי קריאקוס פופדופולוס והופק על ידי אבי גוטמן. השיר הוא בלדה ים-תיכונית, המספרת בתוכה סיפור בו שרית חדד מצהירה כי היא חפצה בבן זוג שיענה לבקשותיה.

השיר נכלל באלבום האוסף 1 סוכר שחור חזק, אותו הפיק יוסי בן דוד, והיה לשיר הראשון אשר יצא מתוכו.

== וידאו קליפ ==
הווידאו קליפ שיצא עבור השיר פורסם לראשונה ביוטיוב ב-11 באפריל 2010. הקליפ הוא מעין הופעה שהתקיימה בתוכנית "סופשבוע". בקליפ ניתן לראות את חדד, כשהיא שרה את השיר על במה, וקהל מביט בה.

נכון ל-24 באוגוסט 2018, מונה הצפיות של האודיו והקליפ עומדים על למעלה מ-4.2 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2010
קטגוריה:סינגלים מ-2010
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי יוסי בן דוד
יחסי הונג קונג – פקיסטן

יחסי הונג קונג-פקיסטן הם יחסי החוץ שבין האזור המנהלי המיוחד ברפובליקה העממית של סין, הונג קונג לבין הרפובליקה האסלאמית של פקיסטן. שתי המדינות היו בעבר מושבות בריטיות - פקיסטן זכתה בעצמאותה מבריטניה ב-1947 ואילו הונג קונג זכתה בעצמאותה ב-1997. פקיסטן מחזיקה קונסוליה כללית בהונג קונג, בעוד שלהונג קונג אין ייצוג בפקיסטן.

== הגירה ==
במהלך המאה ה-19 והמאה ה-20, פקיסטנים רבים היגרו להונג קונג, רבים מהם עבדו בתחום השייט והספנות. לפני 1947, בעוד שפקיסטן הייתה חלק מהודו הבריטית, היגרו הפקיסטנים להונג קונג הבריטית תחת הזהות של ההודים הבריטים. כיום, צאצאי הפקיסטנים מהווים 0.2% מכלל אוכלוסיית הונג קונג, אשר דתם העיקרית היא האסלאם. קהילות פקיסטניות (למשל, האיגוד הפקיסטני של הונג קונג) נוסדו על משל לשפר את היחסים החברותיים בין המדינות והעמים.

== יחסים כלכליים ==
בשנת 2014, הונג קונג ייצאה לפקיסטן סחורה בשווי 161 מיליון דולר אמריקאי (1,232 מיליון דולר הונג קונגי) בעוד שפקיסטן ייצאה להונג קונג סחורה בשווי 374 מיליון דולר אמריקאי (2,917 מיליון דולר הונג קונגי). הונג קונג מייצאת לפקיסטן בעיקר טלפונים (24%) וציוד שידור (5.2%). לעומתה, פקיסטן מייצאת בעיקר חוטי כותנה טהורים (36%) ועור בקר וסוסים (20%).

== יחסים אסטרטגיים ==
פקיסטן הייתה מהמדינות הראשונות שכוננו יחסים דיפלומטים רשמיים עם הרפובליקה העממית של סין. היחסים בין סין לפקיסטן נחשבים ליחסים דיפלומטיים חשובים וקרובים ביותר. עקב הקשרים ההדוקים בין הונג קונג לסין מאז 1997, יחסי הונג קונג-פקיסטן נעשים חזקים עם השנים. ממשלת הונג קונג התחייבה להרחיב את היקף תוכנית המלגות ותקצה 200 דולר לתמיכה במגזר השירותים המקצועיים בפקיסטן.

להונג קונג יש נוכחות בפיתוח התוכניות האסטרטגיות בכלכלת פקיסטן. ראש ממשלת פקיסטן, מוחמד נוואז שריף, ביקר בהונג קונג ב-16 במאי 2017, שם נפגש עם ראש הרשות המבצעת של הונג קונג, ליונג צ'ון יינג.

== קישורים חיצוניים ==

* [http://pakistan.hk/ אתר הקונסוליה הכללית הפקיסטנית אשר שוכנת בהונג קונג]

== הערות שוליים ==
שולחן ירי

צלף צה"ל עם מערכת נשק צלפים "ברק", מיוצבת על שולחן ירי. משמאל: מאתר עם טלסקופ תצפית על חצובה.]]
שולחן ירי, שולחן צליפה או שולחן צלפים הוא פלטפורמה מיוצבת עליה מניח היורה את הרובה על מנת לבצע ירי מדויק או צליפה. השולחן מורכב מפלטה שטוחה ומיושרת המיוצבת על גבי חצובה בעלת גובה משתנה והשימוש בו נעשה בעיקר במצבי עמידה או ישיבה. השימוש בשולחן ירי נעשה בעיקר על ידי צלפים. שלא כמו חצובת ירי רגילה, שולחן הצלפים מספק יציבות גבוהה ביותר בירי, שכמעט משתווה לירי בשכיבה.

== היסטוריה ==
בשנת 1840, שולחן הירי הומצא על ידי יצרני נשק אמריקאיים, על מנת להגביר את הדיוק לטווח הארוך בירי. ההמצאה זכתה להצלחה, ובשנת 1883 צלף אמריקאי בשם הרי פופה הצליח לירות במטרות ופגע בסטייה של 6.35 סנטימטר בלבד ממרחק של 182 מטר, לאחר כמה ניסיונות, למרות חימום הקנה מהירי.
הביצועים שלו באותו זמן היו מרשימים.

קטגוריה:צליפה
קטגוריה:עזרים טקטיים לכלי ירייה
ירי
יחסי פקיסטן–תאילנד

יחסי פקיסטן–תאילנד הם יחסי החוץ שבין הרפובליקה האסלאמית של פקיסטן לבין ממלכת תאילנד. שתי המדינות כוננו יחסים דיפלומטיים באופן רשמי ב-10 באוקטובר 1951. פקיסטן מחזיקה שגרירות בבנגקוק, ואילו תאילנד מחזיקה שגרירות באסלאמאבאד וקונסוליה כללית בקראצ'י. שתי המדינות משתפות פעולה במגוון תחומים, פרט לתחום הביטחוני.

בשנת 2008, מעל 60,000 פקיסטנים ביקרו בתאילנד ו-2,618 תאילנדים ביקרו בפקיסטן. כ-120 סטודנטים פקיסטנים לומדים במכון הטכנולוגי של אסיה בבנגקוק וכמה מאות סטודנטים מוסלמים תאילנדים לומדים לימודי דת באוניברסיטאות הפקיסטניות.

== יחסים כלכליים ==
בשנת 2008, היקף הסחר בין פקיסטן לתאילנד הסתכם ב-750 מיליון דולר. פקיסטן ייצאה לתאילנד בעיקר מאכלי ים ומוצרי טקסטיל, בעוד שתאילנד ייצאה לפקיסטן בעיקר מוצרים כימיים וכלי תחבורה. שתי המדינות חתמו על מזכר הבנות בדבר שיתוף מודיעין ההשקעות, עידוד המשקיעים הפוטנציאליים וסיוע טכני. בנוסף, על מנת להקל על הסחר והשקעות בין המדינות הוקם משרד המסחר התאילנדי-פקיסטני אשר נוסד ב-2005.

באוגוסט 2013, ראש ממשלת תאילנד ביקר בפקיסטן.

== קישורים חיצוניים ==

* [http://www.mofa.gov.pk/thailand/ אתר השגרירות הפקיסטנית בתאילנד]
* [http://www.thaiembassy.org/islamabad/ אתר השגרירות התאילנדית בפקיסטן]

== הערות שוליים ==
ישראל באירוויזיון 1976

ישראל השתתפה באירוויזיון 1976 עם השיר אמור שלום בביצוע של להקת שוקולד מנטה מסטיק. השיר נכתב על ידי אהוד מנור והולחן על ידי מתי כספי. התחרות התקיימה בהאג, הולנד.

== לפני האירוויזיון ==
=== בחירה פנימית ===
הוועדה ברשות השידור בחרה לשלוח את להקת שוקולד מנטה מסטיק לייצג את ישראל באירוויזיון 1976 עם השיר אמור שלום. השיר נבחר מתוך 3 שירים שהוגשו לוועדה.

{| class="wikitable sortable"
!שם המבצע
!שם השיר
!מילים
!לחן
!ניקוד
!מקום
|- style="font-weight:bold;background:gold;"
|rowspan="3"|שוקולד מנטה מסטיק
|אמור שלום
|אהוד מנור
|מתי כספי
| -
|1
|-
|קשת בענן
| דרורה חבקין
| דרורה חבקין
| -
|2
|-
|זה טוב, זה טוב
| אליעוז רבין
| רוני וייס
| -
|3
|}

== באירוויזיון ==
[[שוקולד מנטה מסטיק בהאג (1976)]]
שוקולד מנטה מסטיק הופיעה ה-4 בסדר ההופעה בערב התחרות, אחרי גרמניה ולפני לוקסמבורג. בתום ההצבעה זכה השיר ל -77 נקודות, והציב את ישראל במקום ה-6 מתוך 18 מדינות מתחרות. חבר השופטים הישראלי העניק את 12 הנקודות שלו לבריטניה. הדובר הישראלי, שחשף את תוצאות ההצבעה הישראלית בגמר, היה יצחק שמעוני.

=== נקודות שהוענקו לישראל ===

=== נקודות שישראל העניקה ===

== ראו גם ==
* אירוויזיון 1976
* ישראל באירוויזיון
* שוקולד מנטה מסטיק
* אמור שלום

== קישורים חיצוניים ==

* 
* 
* 
* 
* 
* 
* 
* [https://www.esc-history.com/details.asp?key=359 Israel 1976], באתר esc history
* 

== הערות שוליים ==

קטגוריה:ישראל באירוויזיון
קטגוריה:1976 בישראל
קטגוריה:מדינות באירוויזיון 1976
קטגוריה:שוקולד מנטה מסטיק
הדיוויזיה ה-99 (ורמאכט)

הדיוויזיה ה-99 (בגרמנית: 99. leichte Infanterie-Division), הייתה דיוויזיה של הוורמכאט במהלך מלחמת העולם השנייה.

==היסטוריה==
הדיוויזיה הוקמה ב-10 באוקטובר 1940, והועמדה תחת פיקוד קורט פון דר שבאלרי. הדיוויזיה לחמה במבצע ברברוסה הייתה בתחילה בעתודת קבוצת ארמיות דרום, ולאחר מכן לחמה כחלק מהקורפוסים ה-17 וה-29 במסגרת הארמייה השישית, והשתתפה בקרב קייב. ב-22 באוקטובר 1941 הוסבה הדיוויזיה לדיוויזיה ההררית ה-7.

==מפקדים==
* קורט פון דר שבאלרי (10 באוקטובר 1940 - 22 באוקטובר 1941)

==קישורים חיצוניים==
* [http://www.lexikon-der-wehrmacht.de/Gliederungen/leichteInfDivisionen/99leID.htm הדיוויזיה הקלה ה-99] באתר lexikon-der-wehrmacht 

99